
Despues cu e ministernan a vacuna dialuna atardi dilanti 


prensa presente y Live na television nacional, 


MA 


IUI 





DI 4 MIL C 





Dialuna 22 di februari 2021, dilanti wowo di prensa y Live via 
television nacional, Prome Minister Evelyn Wever-Croes a 
tuma e vacuna contra Covid na Centro Deportivo Libertador 
Betico Croes. Hunto cu Prome Minister, Minister di Salubridad, 
Dangui Oduber y Minister di Finansa, Xiomara Maduro tambe 
a tuma e vacuna. 


Prome Minister a expresa cu su preferencia lo tawata pa warda 
riba su turno segun plan di vacunacion di DVG y e gruponan di 
enfoke. Sinembargo a evalua e cifranan di esnan cu a registra, 
especialmente e grupo di enfoke di 60 aña pariba. E percentahe 
di registracion di e grupo aki tawata hopi abou loke a pone 
Gobierno dicidi pa intensiva esfuersonan di conscientisacion. 


“Мі a шта e vacuna na e forma mas transparente posibel, 
dilanti prensa y Live na television nacional pa asina trankilisa 
e critica y cuestionamento cu tabata tin 'pakico Minpres no 
a tuma e vacuna ainda'. Ami a tuma e vacuna, abo ta cla pa 
tum'e?”. 


Cuvacunacion di З minister, esaki a wordo logratambe. Despues 
cu e ministernan di Gabinete Wever-Croes a vacuna dialuna 
atardi dilanti prensa presente y Live na television nacional, 
mas di 4 mil ciudadano di nos pais a registra. Cifranan te cu 
diamars 23 di februari, ta indica un total di 17.157 persona 
registra di cual mas di 7 mil ta ciudadanonan di 60 afia pariba. 


Prome Minister ta gradici Aruba y esnan cu a duna oido na 
yamada di Gobierno di Aruba pa registra pa vacuna. Ban 
sigui recomenda y stimula nos grandinan pa registra y tuma 
e vacuna. E meta ta pa recupera nos pais bek. Ta hopi hende 
ta sufriendo na man di Corona Virus y aworaki ta momento pa 
cuminsa pensa riba recuperacion di nos Pais. Aruba mester di 
cada un di nos. 


AD 9 DI NOS | 

















Pa esnan cu no a registra ainda, por fabor registra na e app 
Aruba Health. Unico cos cu bo tin mester ta bo number di AZV 
y den algun minuut bo ta cla. Registra, pa bo por wordo vacuna 
contra COVID-19! Download e app Aruba Health; http://aruba. 
dvgapp.org. 

Prome Minister Evelyn Wever-Croes: 







p 2 
Prome Minister Evelyn Wever-Croes a ricibi sr. Kris Croes na 
unda cu sr. Croes a duna splicacion amplio di e investigacion 
cu el a haci riba ‘Artificial Intelligence’ y a entrega Prome 
Minister su disertacion riba e tema aki. 


Como parti di e e-Government roadmap di Gobierno di Aruba, 
“Artificial Intelligence' ta wordo mira como un tecnologia cu 
por crea oportunidadnan socio-economico nobo den sector 
publico, pero ainda posibel pilotonan mester wordo concretisa. 
Den colaboracion cu Gobierno di Aruba y Futura, Sr. Kris 
Croes como parti di su disertacion pa su Executive MBA na 
Universidad di Amsterdam a investiga con ‘Neural Machine 
Translation’, un area specifico di Artificial Intelligence, por 
wordo aplica pa nos lenguahe materno Papiamento. Den e 
area aki, un computer por wordo entrena pa siña e vocabulario 
uzando 'Neural Networks', locual ta imita digitalmente con 
neurononan ta funciona den e cerebro humano pa asina 
por sifía mas optimal. E resultado, cu a wordo bon ricibi na 
Universidad di Amsterdam cu un A*, a wordo entrega e siman 
aki na Gobierno di Aruba. 


Sr. Kris Croes su prome experimentonan no ta solamente 
mustra e beneficionan economico (por ehempel, traduci 
texto automaticamente den Papiamento), pero tambe e balor 
social di preserva nos identidad y cultura digitalisando nos 
vocabulario pa futuro generacionnan den un mundo cu lo sigui 
bira ainda mas digital. Tambe Sr. Kris Croes ta argumenta 
си nos mes рог, y cu no mester warda riba e mercado global 
(manera Microsoft of Google Translate) pa inclui Papiamento, 
pero por tuma pasonan proactivo y realisabel pa yega akinan, 
locual ta un topico activo y actual den e comunidad academico 
mirando cu solamento algun 100 lenguahe di aproximadamente 
6000 lenguahe papia rond mundo tin e suporte digital 
actualmente. Apesar di esaki, e tecnologianan aki por yuda 
tambe acelera oportunidadnan den otro area di tecnologia di 
lenguahe, manera 'Chatbots' of 'extrae significacion di texto’ 
den Papiamento. Como parti di e-Government Roadmap lo 





N DIS 
TNO DI АВО 


tuma e resultadonan aki den consideracion. 





Si ta interesa, por lesa e tesis via https://bna.aw/digital/?tesis- 
croes-kris-2021 


Sr. Kris Croes tin un Master of Science degree den Economics 
& Informatics di Erasmus Universiteit y recien tambe un 
Executive MBA degree for di Universiteit van Amsterdam. Eta 
un profesional cu mas di 10 aña di experiencia den conseha 
empresanan tocante Datos y Tecnologia, y a traha entre otro 
riba proyectonan den Caribe y na Hulanda, entre otro na KPMG 
y EY den pasado. Pa mas informacion por tuma contacto via 
linkedin: /kriscroes 





Neural Machine Translation for Papiamento 





Preserve culture & identity, unlock new economic 
value and stay ahead of technological 


developments. 











Kris Croes 


12026727 

Minister Plenipotenciario Besaril: 


E DI 


I DU 


















*E cantidad di koelbox pa e di dos fase di vacunacion na Aruba 
ta па caminda pa nos isla.' Esaki tabata palabranan di Minister 
Plenipotenciario Guillfred Besaril na momento cu e carga di e 
koelboxnan a yega awe diaranson 24 di februari na e loods di 
Carib Intertrans na Capelle aan de ljssen pa wordo transporta 
pa Aruba. Tambe presente director di Carib Intertrans Vladimir 
Ró-mer. 


E koelboxnan di e marca Dometic ta for di Alemania y ta certifica 
pa GGD na Hulanda. Esaki despues cu un team di inspeccion 
a bin inspecta tur e materialnan cu tin di haber cu e programa 
di vacunacion. “Aruba ta den full e fase 1di vacunacion. Nos a 
haya mas o menos 12 mil vacuna y nos tin miles di personanan 
cu ya a registra. Mi ta mira e movecion y mi ta hopi contento cu 
hopi hende ta reacciona y ta bai tuma nan vacuna y asina aki 
berdaderamente nos por para bek riba nos pia. E ta un aña di 
reinventa nos mes, pero e ta cuminsa na e vacuna aki pa asina 
nos slow down e curf di e contagio di e virus aki.’ 


E mandatario a bisa cu Gobierno di Aruba hunto cu Gobierno 
di Reino kier mira cu tur e parti Ca-ribense di Reino Hulandes 
keda vacuna completamente pa mas tarda juni di e aña aki. E 
material aki ta sumamente importante pa e fase dos cu lo bai 
inicia asina cu Aruba ta asina leu cu e prome grupo cu mester 
keda vacuna cu ta tur hende riba 60 afia di edad. Minister 
Besaril: 'E material aki lo yuda primeramente e vacuna di Pfizer 
keda friew conforme e minimo di 15 pa 20 grado bou cero pa 
asi-na salvaguardia e calidad di e vacuna y cu nos por drenta 
den e fase dos. Mi ta sumamente orguyo-so hunto cu e staf y 
personal di Arubahuis cu a haci esaki posibel. Mi kier a gradici 
tambe Carib Intertrans cu a bai te Alemania na e compania cu 


Ivrea. 


Shipping & Transport 




















ta traha e material aki pa trece nan Capelle aan de ljssel pa 
haci e tramitenan pa nan bai awe mes Aruba. Asin aki nos por 
sigi pa loke tur ta e rebuil-ding di e economia Arubano den e 
esfuersonan grandi cu nos como Gobierno pa asina nos sali di 
tur loke ta e pandemia aki di Covid 19; segun declaracion di 
Minister Plenipotenciario Guillfred Besaril na salida di e carga 
di koelboxnan pa e di dos fase di vacunacion na Aruba. 

MINISTER XIOMARA MADURO 





Diaranson 24 February 2021 





Stichting Monumentenfonds Aruba: 


CONSERVACION DI TANKI DI AWA NA RANCHO 


Na 2020 Stichting Monumentenfonds Aruba (SMFA) a finalisa 
e proyecto di e forno di Kalki den Rancho caminda a restaura 
e forno completamente. E proyecto a bay combina cu un curso 
tocante aplicacion di kalki riba obhetonan monumental. Awor 
SMFA lo cuminsa traha riba e plannan pa e conservacion di e 
Tanki di Awa den Rancho. 


Den e caso di e tankinan di awa a opta pa conserva esaki 
den su estado actual pa e no sigui deteriora y no pa restaur'e 
completamente. 

E diferencia cu un restauracion ta cu ora ta restaura un edificio 
of obheto monumental ta enfoca riba hiba e edificio of obheto 
bek na su estado original of apariencia anterior basa riba 
informacionnan colecta pa medio di fotografia, investigacion 
riba e monumento mes of informacion di e doñonan original. 
Den e caso aki hopi biaha e uzo historico durante afianan y e 
cambionan haci na e edifício cu paso di tempo no lo ta visibel 
mas. 


En cambio ora ta trata di conservacion ta enfoca riba 
investigacion historico y tambe documentacion di e monumento 
den su estado actual y ta uza medidanan preventivo pa asina 
evita e monumento sigui deteriora. Pa esaki ta importante 
pa haci un bon studio di e materialnan pa asina evita uzo di 
material cu por afecta negativamente e material original. 

Pa locual ta e tanki di awa den rancho SMFA a opta pa conserva 
e tanki den su estado actual. 


Un di e motibonan principal ta cu no tin informacion ni 
fotografianan cu ta indica con e tanki tabata den su estado 
original na 1905. 

Durante di e luna di februari lo tin un experto di Limeworks di 
Merca na Aruba cu lo haci un investigacion riba e material di 
e tanki di awa y asina por traha un plan pa conserva e tanki y 
asina evita e sigui deteriora. Esaki lo bira e prome monumento 
cu ta opta pa conserva na Aruba. 


Pa awor nos ta cuminsa cu e fase di investigacion pa asina por 
traha e plan y bestek pa despues nos tene un destaho publico 




















y asina ehecuta e proyecto pa conserva e tanki. 

E tanki di awa den Rancho ta un monumento industrial construi 
na 1905 pa Cornelis Hendrik Eman. For di e tanki aki tabata 
bende ама cu particuliernan. Despues cu Eman а fayece na 
1914 a stop di haci uzo di e tanki pa benta di awa. 

E tanki di awa ta consisti di dos "renchi" pone riba otro di cual 
esun abou ta mas grandi cu esun ariba cu tin un circunferencia 
di aproximadamente 23,20 meter. 


SMFAtahaciunyamadonapersonananculoportinfotografianan 
di antes di e tanki di awa pa porfabor comparti esakinan cu nos 
via di nos email: info@monumentenfondsaruba.com 

Minister Xiomara Maduro: 

Ban haci uso di e portant cu Aruba tin pa vacuna pa 


por recupera 


Dialuna atardi Minister Xiomara Maduro hunto cu Minister 
President Evelyn Wever-Croes y Minister Dangui Oduber a 
tuma e vacuna contra COVID19. Tin hopi hende cu ta duda 
ainda pa tuma e vacuna y cu kier a mira e gobernantenan di 
nos Pais mustra liderato y tuma e vacuna prome pa duna e 
bon ehempel. Cu e responsabilidad aki den mente, Minister 
Maduro hunto cu colega Ministernan President y Salubridad a 
tuma e vacuna. Minister Maduro ta haya cu e proceso di vacuna 
a bay hopi lihe, na un manera profesional y no ta haci dolor. E 
mandatario no a sinti ningun malestar tampoco despues di a 
tuma e vacuna. Minister Maduro ta enfatisa cu no ta tur pais 
tin e posibilidad cu Aruba tin pa recupera nos economia, pesey 
ban haci bon uso di e oportunidad aki. 


UN INVITACION PA TA PARTI DI E SOLUCION 

Pa Aruba por reactiva su economia ta importante pa nos ricibi 
mas turista ya cu turismo ta locual ta move e economia di nos 
Pais. Si Aruba no logra baha e casonan di infeccion, turista no 
lo yega nos Pais cu consecuencia grandi pa nos economia. 
Pa libra nos di COVID19 nos tin e oportunidad pa crea e 
inmunidad necesario door di vacuna. Gobierno di Aruba a 
percura pa nos haya e vacuna via Hulanda y a prepara un bon 
plan y infrastructura pa por brinda e vacuna aki na tur hende 
cu ta desea di haya esaki. Banda di cuida nos salud, sigui e 
reglanan di bon higiena, tene distancia, e vacuna ta forma parti 
di e solucion pa nos por recupera e economia di nos Pais. Pa e 
motibo aki Minister Xiomara Maduro ta haci un invitacion pa tur 
hende cu kier ta parti di e solucion pa yuda economia di Aruba, 
pa registra via e Health App di DVG pa asina por traha e cita 
necesario pa haya e vacuna. 





MINI 


NO UR PAIS TIN E POSIBILIDAD DI VACUNA 
Afia pasa ful mundo tabata anhela pa por haya un vacuna pa 
stop COVID19. Awor e vacuna a yega Aruba y Gobierno di 
Aruba di su banda mesora a percura pa un plan pa registra 
y brinda e vacuna na un manera profesional y lihe. No ta tur 
Pais ta den e posicion cu Aruba ta awor aki. E siman aki mes 
IMF a informa Minister Maduro cu e hecho cu Aruba a haya 
e posibilidad pa vacuna y tin un capacidad grandi pa test, 
ta puntonan positivo den e resultado di Aruba su evaluacion 
financiero y economico y ta distingui nos di otro Paisnan den 
Caribe. 





nos economia 

















E SOLUCION TA DEN NOS MAN 

Minister Xiomara Maduro ta efatisa cu su persona ta vacuna 
pa duna e bon ehempel, pa proteha su mes y su famia y pa 
crea inmunidad den comunidad, cu ta necesario pa nos por 
recupera nos Economia. E mandatario encarga cu economia ta 
encurasha nos comunidad pa ban haci bon uso di e oportunidad 
aki pa recupera, keda saludabel y reactiva economia di Aruba. 
Un danki ta bay na colega Minister di Salud Dangui Oduber, 
DVG y full e team pa e excelente trabou na bienestar di Aruba. 
E solucion ta den nos man. 

Continuacion AMI A VACUNA, PA PROTEHA MI MES Y MI FAMIA.... 

GLENBERT F. CROES 

Registra pa ba vacuna di COVID-19 
Tuma nota di e diferente formanan pa regista 


ENARIO 1 

E prome scenario di registracion cu a wordo informa na 
comunidad ta via Aruba Health App. Pa registra via Aruba 
Health App mester download esaki den Play of Apple store y 
sigui e instruccion pa crea un usuario. Esun cu tin e App caba 
mester “update” esaki. Unabez cu a “update” of a traha un 
usuario lo mira un 'icon' di vacuna. Primi езакі y lo bo keda 
registra pa bo vacuna. 


Den e App por traha mas cu un usuario, dus un famia completo 
por wordo incorpora den un solo App. Simplemente primi riba 
“Add user” y lo por incorpora mama, papa y welo cu porta no tin 
smartphone y por registra pa nan. Esun cu tin un smartphone 
y AZV pero mester ayudo pa registra, por yega MFA pa 
asistencia. E servicio na MFA lo ta di dialuna pa diabierna for di 
7:30 di mainta pa 4:30 di atardi “non stop” cuminsando dialuna 
dia 8 di februari pa 12:00 di merdia. Un otro forma cu tambe 
por registra ta via aruba.dvgapp.org y mescos cu e App sigui e 
instruccionnan pa por traha un usuario y registra. 


Esun cu no tin AZV lo no por aplica pa e vacuna via Aruba 
Health App, tampoco via aruba.dvgapp.org. Pa esun cu no 
tin AZV lo tin un otro proceso. Siguientemente lo describi e 
diferente otro scenarionan y procesonan pa por registra pa e 
vacuna. 


SCENARIO 2. 

Esun cu NO tin AZV pero ta inscribi na Censo pasobra ta 
trahando naAruba pa tempo largo oftempo indefini por ehempel: 
Esnan trahando pa estado Hulandes den ‘krijgsmacht’ y nan 
pareha. E personanan aki por presenta na un di e edificionan 
di MFA pa por wordo registra. Loke e persona aki mester trece 
ta un identificacion legal sea (ID) of paspoort y un prueba di 
residencia na Aruba. 





SCENARIO 3. 

Esun cu tin paspoort Hulandes y NO ta un turista, pero ta 
residencia cerca un famia pa tempo largo of tempo indefini, 
cu no ta inscribi na Censo, pa cual motibo NO tin AZV. Mester 
presenta na un di e edificionan di MFA pa registra. E persona 
mester trece su paspoort. 


SCENARIO 4. 

Esun cu ta bibando na Aruba pero no tin un estado legal, 
mester presenta na un edificio di MFA cu paspoort of un otro 
forma di identificacion pa wordo registra pa e vacuna. 


Ta importante pa comunidad ta na altura cu e campaña di 
vacunacion ta pa comunidad di Aruba, tur esnan bibando na 
Aruba pa tempo largo of tempo indefini. E campaña ta exclui 
turista cu vakantie na Aruba. 


Ра bo ta semper bon informa ‘like’ nos page riba facebook 
“Directie Volksgezondheid DVG Aruba”. 





REGISTRA 


DVG 








MACUNA 


www.arubacovid19.org 

MINISTER ANDIN BIKKER 

DIMAS TA INFORMA PERMISO DI ESTADIA 


A BASE DI LASONAN FAMILIAR 


DIMAS ta conoce diferente sorto di permiso di estadia a base di 
un laso familiar. E permisonan aki ta estrictamente pa e nucleo 
familiar directo di e garante y por consisti di e esposo(a) of 
pareha y yiunan menor di edad. 


Nos ta conoce e permisonan di reunificacion familiar unda cu 
e garante ta bibando di forma legal na Aruba y ya caba tabatin 
un laso familiar cu un persona di otro nacionalidad bibando na 
su pais di origen. Tambe nos ta conoce e permiso di Formacion 
familiar unda cu dos migrante residencia y cu un status legal na 
Aruba ta dicidi di forma un famia. Un permiso di reunificacion of 
formacion familiar no ta duna e persona e derecho automatico 
pa e por traha. Den caso cu e persona cu ricibi e permiso di 
reunificacion kier subi mercado laboral e lo tin di wordo someti 
na e arbeidsmarkttoetsing y lo tin di por entrega un documento 
positivo di DPL hunto cu su aplicacion di permiso. 


Actualmente tin un stop пба e prome permisonan di reunificacion 
familiar desde december 2020 a base di e cambio den maneho 
di admision relaciona cu COVID19. Na e momentonan aki 
prome peticionnan di reunificacion familiar ta solamente 
posibel si e garante ta cay bou di e siguiente categorianan y ta 








cumpli cu e entrada minimo di 2040 florin pa luna: 
* Articulo 1: considera como un Arubiano 


* Articulo 3: admisibel pa ley pa motibo di funcion/tipo di trabou, 
nacionalidad. 


* Articulo 7*: firma liber. 
* Articulo 7: permiso laboral pa funcionan vital manera 
key person, beroepspersoon, kennismigrant, rentenier, 


inversionista. 


CONDICIONNAN CU TA MARA NA UN PERMISO DI 
REUNIFICACION FAMILIAR 


* Den caso cu e garante tambe tin un permiso, e valides di e 
permiso ta core pareu cu esun di e garante. 


* E garante y e dofio di e permiso ta biba y ta inskribi riba e 
mesun adres. 

Continuacion DIMAS TA INFORMA PERMISO DI ESTADIA... 


* Si e garante (hoofdaanvrager) su peticion di permiso wordo 
nenga pa cualkier motibo, esaki tin consecuencia pa esnan cu 
ta depende di dje pa haya un permiso por ehempel e pareha y/ 
of yiunan menor di edad. 


* Desde december 2018 e esposo(a) di un persona cu ta wordo 
considera como Arubiano of cu ta admisibel pa ley mester tin 5 
aña un permiso di reunificacion familiar y despues di 5 permiso 
e pareha por bin na remarke pa un verklaring di articulo 3 G. 


* E persona cu ta para garante pa un persona cu ta haya 
un permiso ta esun cu ta responsabel pa e persona den su 
totalidad por ehempel si e persona haya un accident, comete 
un acto contra orden publico/salubridad publico of hasta ora 
cu e fayece. 


* Pa tur permiso temporal ta conta cu e peticionnan di 
renovacion ta wordo evalua cada afia a base di e rekisitonan 
cu fa necesario. 


MOTIBONAN PA CUAL UN PETICION DI PERMISO POR 
WORDO NENGA TA ENTRE OTRO: 


* Garante no tin e entreda suficiente pa sostene e famia, sea 
cu e la perde entrada parcialmente of a perde trabou of e 
compania unda tabata traha a bay failliet. 

* DPL a duna un conseho negativo riba e arbeidsmarkttoetsing. 


* A haya e persona trahando (na un otro compania). 


* E persona a wordo deporta y e orden di deportacion ta indica 
cua ta e termino di tempo cu e no por drenta Aruba. 


• Ма momento cu e peticionario no a duna informacion correcto 
of completo cu lo a duna indicacion cu lo ricibi un negacion riba 
e peticion. 


* Si e persona ricibi un castigo pa ley y wordo encarcela. 

* Den caso cu e persona ta forma un peliger pa orden publico, 
bienestar en general, salubridad publico, seguridad general of 
pa proteha e mercado laboral di Aruba. 

* Of un combinacion di e motibonan ariba menciona. 
SIECIRCUMSTANCIANAN CU AHAYA PERMISO A CAMBIA 
+ Muchanan cu tabatin un permiso di reunificacion familiar y a 
bira mayor di edad por pidi pa un permiso di Voortgezet Gezin 
mientras cu e ta biba na e mesun adres di e mayor cu ta su 


garante y ta bayendo un skol reconoci. 


* E pareha cu tin mester di un permiso ta abandona Aruba 
na momento cu su situacion cambia of e lo tin di drecha su 


status legal door di buska un persona pa para garante pe den 
e termino di 3 luna. 


• Den caso cu ta trata di un divorcio di un matrimonio di 5 aña 
of mas sin yiunan cu a nace di e relacion of personanan cu a 
haya yiunan Arubiano cu nacionalidad Hulandes durante di e 
matrimonio. E pareha cu mester di un estadia legal y ta desea 
di keda Aruba por entrega un peticion pa un permiso Bijzondere 
band met Aruba. Pa cu e caso aki e persona lo mester pasa e 
proceso di DPL cu un conseho positivo na momento di enrtega 
su peticion di permiso na DIMAS. 


* Den caso cu tabatin un permiso di convivencia (verblijf bij 
partner) si e persona ta desea di keda Aruba e lo por pidi un 
cambio di permiso pa un permiso laboral, e persona lo wordo 
someti na e arbeidsmarkttoetsing. 


* Di otro banda e pareha cu no ta desea di para garante mas 
pa e otro persona por entrega un peticion di intrekking di e 
garantia y por haci via di nos website www.dimasaruba.aw via 
di nos e-helpdesk Garantie Intrekking / Retiro de Garantia. 


DEN E ULTIMO ANANAN DIMAS A MIRA E SIGUIENTE 
TENDENCIA: 


E cantidad di peticionnan cu indole familiar entre 2018 pa 
2020 den su totalidad ta bahando. Si mira e cantidad di prome 
peticion entre 2018 pa 2020 esaki tambe a baha drasticamente 
y nos ta premira cu esaki lo sigui baha den e afia 2021 mirando 
cu tur prome peticionnan di reunificacion familiar a wordo para 
te cu proximo aviso. 


E TARIFA DI E PERMISONAN CU INDOLE FAMILIAR: 


* Pa un permiso cu e persona no ta traha: e prome permiso ta 
costa 165 florin y renovacion ta costa 140 florin. 


* Pa un permiso di bijzondere band unda e persona por traha 
ta costa 1265 florin pa e prome aña. 


* Pa un renovacion di permiso di reunificacion familiar of 
bijzondere band unda e persona por traha ta costa 640 florin. 


* Deposito pa e prome permiso ta depende di e nacionalidad di 
e peticionario y por varia entre 1000 florin pa 4500 florin 


DIMAS ta recorda na su clientela cu ta importante pa tene na 
cuenta cu e permisonan mester wordo renova cada aña y e ta 
keda e responsabilidad di e peticionario pa entrega e peticion 
na tempo. Esaki por evita cualkier inconveniencia por ehempel 
cu e persona ta keda sin AZV of relaciona cu futuro peticion 
pa naturalisa pa evita un buraco den su estadia. E ultimo parti 
aki ta hopi importante na momento cu muchanan crese y kier 
adheri e nacionalidad Hulandes ora cu dicidi cu lo kier bay 
studia na Hulanda. 


2,138 persona 
a VACUNA caba. 


17,560 a registra. 
Nos ta ariba BON 
caminda pa nos 
RECUPERACION! 

Departamento di Salud Publico: 


UPDATE 24 DI FEBRUARY 2021 


Segun resumen di awe 52 persona a recupera, a registra un total di 40 caso nobo di Covid-19, di cual 1 ta no- 
residente. E cifra di no-residente positivo ta ensera esnan no-residente cu ta test na aeropuerto na nan yegada y na 
laboratorionan prome cu nan bandona Aruba. E cantidad total di testnan ehecuta ayera na e diferente localidadnan 

na Aruba, entre otro laboratorio di hospital, laboratorionan priva y aeropuerto ta 536 test. 'Postivity rate' entre nos 
residentenan ta 13%. 
Casonan activo pa awe ta 268, cantidad di fayecido relaciona cu Covid-19 ta 71. 


Hospital ta informa cu tin un total di 27 persona interna di cual 7 ta den Cuido Intensivo y 20 riba unidad general di 
covid. Edad promedio di esnan ingresa pa extra cuido ta 63 aña. 





We ARUBA COVID-19 









RESIDENTE NO-RESIDENTE 





Casonan Nobo 40 39 1 
Activo 268 218 50 


7436 7050 386 


Positivo 7775 7338 437 


Getest 102520 s = 


Morto 71 70 1 

GOBIERNO DI ARUBA 


«x 
Feliz Dia 


ISLAONLINE 
PA INFORMACIÓN 
CORECTO Y BERDAD 








